Në Tiranë propozohet një ligj i ri kundër gjakmarrjes
Të ngujuar një mijë e treqind familje, shtatëqind fëmijë në të gjithë Shqipërinë
"Forumi i Mendimit të Lirë" publikoi të mërkurën një projekt-ligj për të parandaluar dhe luftuar gjakmarrjen. Kjo organizatë joqeveritare në bashkëpunim me disa nga juristët më të mirë të Tiranës, hartuan projektligjin që parashikon ngritjen pranë qeverisë të një komiteti për parandalimin dhe luftimin e gjakmarrjes. - thotë Mentor Kikia, drejtues i "Forumit të Mendimit të Lirë". Ndërsa gjyqtari Artan Hoxha, anëtar i Gjykatës së Lartë të Shqipërisë, thotë se Komiteti është i domosdoshëm për të mbledhur informacion të saktë dhe për të hartuar një strategji kundër gjakmarrjes, duke bashkërenduar veprimtarinë e institucioneve të tera shtetërore. - thotë zoti Hoxha. Sipas të dhënave të Komitetit të Pajtimit Mbarëkombëtar, në 23 rrethe të vendit janë të ngujuara për shkak të gjakmarrjes 1376 familje. Midis të ngujuarve të rritur, burra e gra, janë edhe 711 fëmijë nga 1 deri në 18 vjec, të cilët lindin të mbyllur në shtëpi dhe braktisin shkollat. - thotë Lajla Përnaska, deputete e Tiranës. Gjakmarrja është përhapur në të gjithë territorin e vendit për shkak të lëvizjeve të mëdha të popullatës, por më e përqëndruar është në Shkodër, Tropojë e Kukës, gjithashtu në Tiranë e Durrës, por edhe në Fier, Berat e Lushnje. - thotë Aleksandër Biberaj, deuptet i Tropojës. Gjakmarrja dhe ngujimi përbëjnë një nga shkeljet më të rënda të të drejtave njerëzore në Shqipëri. Kjo dukuri jo vetëm kërcënon jetën e familjeve dhe fëmijëve, por edhe pengon zhvillimin ekonomik dhe shoqëror të zonave ku është përhapur. //rd//